**2. NAPIREND**

**E l ő t e r j e s z t é s**

**Balatonhenye Község Önkormányzata Képviselő-testületének**

**2018. november 8-i nyilvános ülésére**

**Tárgy: Balatonhenye Község Önkormányzata Képviselő-testülete az egyes szociális ellátások szabályozásáról szóló önkormányzati rendelete módosításáról.**

**Előterjesztő: Kovács Csaba Károly polgármester**

**Előkészítette: Nagy Éva ügyintéző**

**Előterjesztő Jogszabállyal nem ellentétes**

**Tóthné Titz Éva, jegyzőt helyettesítő aljegyző**

Tisztelt Képviselő-testület!

Balatonhenye Község Önkormányzata Képviselő-testülete a településen élő a kérelmezőre irányadó nyugdíjkorhatárt betöltött idősek részére nyújtott egyszeri támogatást november hónapban kívánja kifizetni. A támogatás juttatásának feltételeit rendeletben került szabályozásra. A rendelet szerint a támogatás karácsonyi rendezvény keretében kerül kifizetésre, a támogatás kifizetéséhez a kérelmet november 15- december 15 között kell benyújtani az Önkormányzathoz. Tekintettel arra, hogy a kifizetés időpontja egy hónappal előbbre tolódik módosítani szükséges az igénylés benyújtására vonatkozó időpontokat, valamint a kifizetés idejét is.

INDOKOLÁS

A támogatás kifizetése az előző évhez képest egy hónappal előbb történik, ezért az igényléshez szükséges kérelem benyújtásának határidejét, valamint a kifizetés időpontját a rendeletben módosítani szükséges.

1.§ a) pontjában az adatlap benyújtásának határideje kerül módosításra.

1.§ b) pontjában a kifizetés ideje kerül módosításra.

2.§-ban megállapításra került a rendelet hatálya.

**Előzetes hatásvizsgálat**

**a jogalkotásról szóló 2010. évi CXXX. törvény 17.§ (1) bekezdése alapján**

A rendelet-tervezet címe: Balatonhenye Község Önkormányzata Képviselő-testülete ../2018.(II…) önkormányzati rendelete az egyes szociális ellátások szabályozásáról szóló 3/2015.(III.1.) önkormányzati rendelete módosításáról

Társadalmi-gazdasági hatása: nincs

Költségvetési hatása: A település költségvetésében a forrás biztosítani szükséges.

Környezeti, egészségi következményei: nincs

Adminisztratív terheket befolyásoló hatása: adminisztratív hatása van, tekintettel arra, hogy minden jogosultságot határozattal kell megállapítani.

Egyéb hatása: nincs.

A rendelet megalkotásának szükségessége: Képviselő-testület igénye a korábban megállapított támogatás kifizetésének előrehozására.

A rendelet megalkotása elmaradása esetén várható következmények:nincs

A rendelet alkalmazásához szükséges feltételek: - személyi: nincs

- szervezeti: nincs

- tárgyi: nincs

- pénzügyi: költségvetési forrás biztosítása

Kérem a Tisztelt Képviselő-testületet, hogy az előterjesztést megvitatni szíveskedjenek.

**Balatonhenye Község Önkormányzata Képviselő-testületének**

**…./2018. (…) önkormányzati rendelete**

**az egyes szociális ellátások szabályozásáról szóló 3/2015.(III.1.)** **önkormányzati rendelete módosításáról**

Balatonhenye Község Önkormányzata Képviselő-testülete a szociális igazgatásról és szociális ellátásokról szóló 1993. évi III. törvény 92. § (1) bekezdés a) pontjában kapott felhatalmazás alapján Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el:

**1. §** Balatonhenye Község Önkormányzata Képviselő-testületének az egyes szociális ellátások szabályozásáról szóló 3/2015.(III.1.) önkormányzati rendelete (a továbbiakban: Szr.)

a) 9.§ (1) bekezdés e) pontjában a „november 15. és december 15.” szövegrész helyébe a „november 12. és november 16.” ,

b) 5.§ (4) bekezdésében a „december” szövegrész helyébe a „november”

szöveg lép.

**2.§** Ez a rendelet a kihirdetését követő napon lép hatályba.

Kovács Csaba Károly Tóthné Titz Éva

polgármester jegyzőt helyettesítő aljegyző

A kihirdetés napja: 2018 . …….

Tóthné Titz Éva

jegyzőt helyettesítő aljegyző